cyanic-selkie/wikianc huggingface dataset:
কঁ
কঁ (Caen; আ-ধ্ব-ব: [kɑ̃]; ; Kaem) উত্তর-পশ্চিম ফ্রান্সের একটি শহর (কোম্যুন)। এটি দেশটির কালভাদোস জেলার (দেপার্ত্যমঁ) প্রশাসনিক কেন্দ্র (প্রেফেকত্যুর)। মূল কঁ শহরে ১ লক্ষ ৫ হাজারের কিছু বেশি অধিবাসীর বাস (২০১৮ সালের হিসাব অনুযায়ী)। এর বিপরীতে এটির কার্যকর পৌর এলাকার জনসংখ্যা ৪ লক্ষ ৭০ হাজার (২০১৮)। ফলে কঁ ফ্রান্সের নরমঁদি প্রশাসনিক অঞ্চলের দ্বিতীয় বৃহত্তম ও সমগ্র ফ্রান্সের ১৯তম বৃহত্তম পৌর এলাকা। মূল শহরের আয়তনের হিসেবে এটি নরমঁদির তৃতীয় বৃহত্তম শহর, ল্য আভ্র ও রুঅঁ শহরের পরেই। শহরটি ইংলিশ চ্যানেল সমুদ্রপ্রণালী থেকে ১৫ কিলোমিটার দূরে, ফ্রান্সের রাজধানী প্যারিস থেকে ২০০ কিলোমিটার উত্তর-পশ্চিমে অবস্থিত। শহরটির সাথে দক্ষিণ ইংল্যান্ডের পোর্টসমাথ বন্দরের ফেরি সংযোগ আছে (কঁ উইস্ত্রেয়াম ফেরি)। কঁ একটি আঞ্চলিক রাজনৈতিক, অর্থনৈতিক ও সাংস্কৃতিক কেন্দ্র। শহরের কাছেই দোভিল ও কাবুর নামক জনপ্রিয় পর্যটক অবকাশযাপন কেন্দ্রগুলি ছাড়াও নর্মান সুইজারল্যান্ড ও পেই দোজ নামক সাংস্কৃতিক অঞ্চলগুলি অবস্থিত। তাই কঁ শহরকে প্রায়শই নরমঁদি অঞ্চলের একটি আদর্শ প্রতিমা হিসেবে গণ্য করা হয়।
র‍্যাচেল হোয়াইট
র‍্যাচেল হোয়াইট (Rachel White) একজন ভারতীয় অভিনেত্রী এবং শিল্পী, যিনি হিন্দি এবং বাংলা চলচ্চিত্রে অভিনয় করেন। তিনি বলিউড চলচ্চিত্র উংলি (২০১৪); বাংলা চলচ্চিত্র হর হর ব্যোমকেশ (২০১৫), দেবী (২০১৭) এবং ওয়ান (২০১৭)-এ অভিনয় করেছেন।
কঁ
ইংল্যান্ডের রাজা প্রথম উইলিয়ামের (ফরাসিতে গিইয়োম ল্য কোঁকেরঁ) সমাধি কঁ শহরেই অবস্থিত। উইলিয়ামের শাসনামলে নির্মিত ঐতিহাসিক ভবনগুলির জন্যও তাই শহরটি খ্যাত। এছাড়া দ্বিতীয় বিশ্বযুদ্ধের সময় কঁ শহর ও তার আশেপাশে কঁয়ের যুদ্ধে (নরমঁদির যুদ্ধের অংশবিশেষ) শহরটির সিংহভাগ ধ্বংসপ্রাপ্ত হয়। শহরে সেই যুদ্ধের স্মৃতি ধরের রাখার জন্য একটি স্মৃতিসৌধ ও শান্তিকে উৎসর্গীকৃত একটি জাদুঘর নির্মাণ করা হয়েছে, যাদের সম্মিলিত নাম মেমোরিয়াল দ্য কঁ (Mémorial de Caen)।
র‍্যাচেল হোয়াইট
প্রারম্ভিক জীবন
র‍্যাচেল হোয়াইট ভারতের কলকাতায় জন্মগ্রহণ করেন, তিনি কলকাতার লরেটো কনভেন্ট স্কুল থেকে মাধ্যমিক এবং পরে কলকাতা বিশ্ববিদ্যালয় থেকে ইংরেজিতে (সম্মান) ডিগ্রি নিয়ে স্নাতক হন।
মিটু সক্রিয়তা
২০১৮ সালের ১২ অক্টোবর হোয়াইট বলিউডে #মিটু আন্দোলনের অংশ হিসেবে চলচ্চিত্র পরিচালক সাজিদ খানের বিরুদ্ধে অভিযোগ প্রকাশ করেন। আরেক অভিনেত্রী সালোনি চোপড়া এবং তার অভিযোগের কারণে সাজিদ খানকে হাউজফুল ৪-এর পরিচালনা থেকে সরে দাঁড়াতে হয়েছিল এবং একাধিক যৌন হয়রানির কারণে ভারতীয় চলচ্চিত্র ও টেলিভিশন পরিচালক সমিতি (আইএফটিডিএ) থেকে এক বছরের জন্য বরখাস্ত করা হয়েছিল।
নগরঘাটা ইউনিয়ন
নগরঘাটা ইউনিয়ন বাংলাদেশের সাতক্ষীরা জেলার তালা উপজেলার অন্তর্গত একটি ইউনিয়ন।
অবস্থান ও আয়তন
নগরঘাটা ইউনিয়ন ২৬.৪২ বর্গকিলোমিটার। মৌজা সংখ্যা ০৬টি। গ্রামের সংখ্যা ২৩টি। খানা ৪০৪৫টি।
শিক্ষা
০৭ টি প্রাথমিক বিদ্যালয় সরকারী।	বে-সরকারী ০৭টি।মাধ্যমিক বিদ্যালয় ০৩টি। ০১টি(আলীম) মাদ্রাসা।
উল্লেখযোগ্য ব্যক্তি
স.ম আলাউদ্দীন, মুক্তিযোদ্ধা
নুকুশে ইকবাল
নুকুশে ইকবাল (روائع إقبال) ইসলামি পুনর্জাগরণের কবি মুহাম্মদ ইকবালকে আরব বিশ্বে পরিচিত করার জন্য এই বইটি রচনা করেছিলেন ভারতীয় দেওবন্দি ইসলামি পণ্ডিত আবুল হাসান আলী হাসানী নদভী। এটি প্রথমে রাওয়ায়ে ইকবাল নামে আরবিতে প্রকাশিত হয়। নুকুশে ইকবাল নামে এটি উর্দুতে অনুবাদ করেন শামস তাবরিজ খান। নুকুশে ইকবাল শব্দের অর্থ ইকবালের গৌরব। এটি নদভীর সর্বাধিক জনপ্রিয় রচনাসমূহের অন্যতম।
বিষয়বস্তু
দ্বিতীয়ত, লেখক কুরআনের প্রতি ইকবালের অনুরাগ দেখিয়েছেন। ইকবালের সূক্ষ্ম কুরআনি জ্ঞানের রহস্য ছিল যে তিনি এমন একাগ্রতা ও মনোযোগের সাথে কুরআন পাঠ করতেন, মনে হচ্ছিল যে এটি তার কাছে সেখানে এবং তারপরে প্রকাশিত হচ্ছে।
তৃতীয়ত, ইকবালের শক্তি এসেছে খুদির (আত্মত্ব) উপর তার সর্বোচ্চ জোর দিয়ে। তিনি নিজেকে জানতে চেয়েছিলেন এবং সমস্ত মুসলমানদের জন্য একই পথ নির্ধারণ করেছিলেন, একমাত্র আল্লাহর উপর নির্ভর করার মাধ্যমে আত্মত্বের একটি দৃঢ় অনুভূতি বিকাশ করতে।
চতুর্থ দিকটি ছিল ইকবালের দিনের প্রথম দিকে মনন, উপাসনা এবং আবৃত্তির কঠোরভাবে অনুসরণ করা রুটিন। ইকবালের আকাঙ্ক্ষার ঝর্ণার পঞ্চম এবং শেষ উৎস ছিলেন মহান পারস্য পণ্ডিত, মসনভির বিখ্যাত কবি জালালুদ্দিন রুমি।
ইকবাল বস্তুবাদ এবং নাস্তিক দর্শনের বিরুদ্ধে কথা বলতে চেয়েছিলেন, যেমন রুমি একসময় মুসলিম বিশ্বের উপর গ্রীক দর্শনের কুফলের বিরুদ্ধে লড়াই করেছিলেন। লেখক তারপরে প্রধান থিমগুলি অন্বেষণ করতে গিয়েছিলেন যা মহান কবি-দার্শনিকের রচনাগুলিকে আন্ডারলাইন করে। ইকবাল ইউরোপীয় সভ্যতাকে তীক্ষ্ণ পর্যবেক্ষকের চোখে দেখেছেন এবং তাকে তুচ্ছ করতে এসেছেন। ইকবাল ভবিষ্যদ্বাণী করেছিলেন যে পশ্চিমা সভ্যতা আত্মহত্যা করবে এবং শীঘ্রই বিলুপ্ত হয়ে যাবে, কারণ এটি আত্মা এবং আধ্যাত্মিকতার অভ্যন্তরীণ জগত থেকে নিজেকে বিচ্ছিন্ন করেছে এবং বস্তুবাদে অত্যধিক নিমগ্ন হয়ে পড়েছে।
ঢাকা আন্তর্জাতিক চলচ্চিত্র উৎসব
ঢাকা আন্তর্জাতিক চলচ্চিত্র উৎসব ঢাকা, বাংলাদেশে অনুষ্ঠিত একটি দ্বিবার্ষিক চলচ্চিত্র উৎসব। ১৯৯২ সালে প্রথম উৎসবটি শুরু হয়। প্রথমদিকে উৎসবটি বার্ষিক ভিত্তিতে আয়োজিত হতো, কিন্তু ১৯৯৫ সালে হতে উৎসবটি দ্বিবার্ষিকভাবে আয়োজন করা হচ্ছে। এটি বাংলাদেশে সবচেয়ে মর্যাদাপূর্ণ চলচ্চিত্র উৎসব, স্থানীয় চলচ্চিত্র নির্মাতাদের মূলধারার বিশ্ব চলচ্চিত্রে পরিচয় করিয়ে দিতে পাশাপাশি বাংলাদেশের সুস্থ চলচ্চিত্র সংস্কৃতির প্রচারে উৎসবটি নিবেদিত হয়। উৎসবটি রেইনবো ফিল্ম সোসাইটি কর্তৃক উদবোধিত হয়েছিল। এই পর্যন্ত উৎসবটি চতুর্দশবার অনুষ্ঠিত হয়েছে।
রেনাটা মোরালেস
রেনাটা মোরালেস একজন বহুমুখী প্রতিভার অধিকারী দৃশ্যকলা শিল্পী। মেক্সিকো সিটিতে জন্মগ্রহণ করেন  এবং এখন কানাডার মন্ট্রিলে বসবাস করছেন এবং কাজ করছেন। তিনি আর্কেড ফায়ার এবং পরিচালক ডেনিস ভিলেনিউভ, পেড্রো পিরেস, আন্তন কোরবিজন, ভিনসেন্ট মরিসেট, এবং স্পাইক জোঞ্জের সাথে কাজ করেছেন। গ্রিমস, অ্যালি এক্স এবং ইয়েলে তার পোশাকও দেখা গেছে।
ঈদগাঁও নদী
ঈদগাও নদী বাংলাদেশের পূর্ব-পাহাড়ি অঞ্চলের বান্দরবান ও কক্সবাজার জেলার একটি নদী। নদীটির দৈর্ঘ্য ৪১ কিলোমিটার, গড় প্রস্থ ১১০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঈদগাও নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০২।
প্রবাহ
নদীটি ঈদগড় ইউনিয়ন হতে প্রবাহিত হয়ে মহেশখালী চ্যানেলে পতিত হয়েছে।
ফাসলে কারগাদান
ফাসলে কারগাদান ২০১২ সালের ইরানি চলচ্চিত্র। এটির পরিচালক ছিলেন বাহমান গবাদি। ইরানি বিপ্লবের সময়, রাজনৈতিক পটপরিবর্তনের ভেতর গড়ে ওঠা একটি প্রেম ও সামাজিক যন্ত্রনার কাহিনী তুলে ধরেছে এই ছবি। কুর্দ-ইরানি কবি সাদেঘ কামানগার-এর জীবন অবলম্বনে এই চলচ্চিত্রটি নির্মিত।
কাহিনী
ইরানে বিপ্লবের তিরিশ বছর পর জেলখানা থেকে মুক্তি পায় কবি সোহেল। ইসলামি প্রজাতান্ত্রিক বিপ্লবী সরকার তাকে রাজনৈতিক কবিতা লেখার জন্যে গ্রেপ্তার করেছিল। তার স্ত্রী মিনাকেও জেলে পাঠানো হয়। জেলের মধ্যে মীনাকে ধর্ষণ করে তাদের বাড়ির পুরনো ড্রাইভার আকবর। আসলে বিপ্লবের আগে শাহ'র আমলে মিনার বাবা রাজতান্ত্রিক সেনাবাহিনীর কর্নেল ছিলেন। মেয়ের গায়ে আকবর অতীতে হাত দেওয়ার চেষ্টা করলে কর্নেল আকবরকে প্রহার করেন। তারই শোধ তুলতে ক্ষমতা বদলের পর আকবর বিপ্লবী দলে যোগ যায়। কর্নেলকে হত্যা করে তার মেয়ে জামাইকে জেলে পাঠানোর ব্যবস্থা করে। জেলের মধ্যেই সোহেলের সঙ্গে দেখা করিয়ে দেওয়ার অজুহাতে আকবর মীনাকে ধর্ষণ করে। সেই ধর্ষণের ফলে দুটি যমজ বাচ্চা হয় মীনার। জেলখানায় মীনাকে জানানো হয় সোহেল মারা গেছে যদিও তার কবর দেখতে পায়না মীনা। আকবরের কৃপায় ছাড়া পায় ও দুই সন্তানকে নিয়ে আকবরের সাথে থাকতে শুরু করে। সোহেল এর অনেক পরে জেল থেকে ছাড়া পেয়ে ভবঘুরে জীবন যাপন কর‍তে থাকে। ইস্তাম্বুলে এক পতিতার সাথে সহবাস করার পর সে দেখতে পায় মেয়েটির পিঠে তারই লেখা কবিতা উল্কিতে আঁকা রয়েছে। বজ্রাহত সোহেল জানতে চায় এই কবিতা তার গায়ে কীভাবে এল। পতিতা মেয়েটি জানায় সে শুনেছে এটি তারই পিতার লেখা কবিতা যা ছোটবেলায় তার মা স্মৃতিচিহ্ন হিসেবে মেয়ের গায়ে লিখে দিয়েছিলেন। ছবির শেষ দৃশ্যে পুলিশের ক্রেন খালের ভিতর জলমগ্ন একটা গাড়ি উদ্ধার করে আনে, অনুমান করা যায় ওর ভেতরেই ছিল সোহেল আর আকবরের লাশ। পরের দৃশ্যে মীনা, তার মেয়েদেরকে নিয়ে একটা স্টিমারে ইউরোপের দিকে চলে যেতে থাকে।
ফ্রেজারগঞ্জ
থাম্ব|ফ্রেজারগঞ্জে বায়ুকল ফ্রেজারগঞ্জ ভারতে পশ্চিমবঙ্গ রাজ্যের দক্ষিণ চব্বিশ পরগণা জেলার একটি অন্যতম পর্যটন কেন্দ্র ৷
ইতিহাস
বাংলার লেফটেনেন্ট গভর্নর (১৯০৩-১৯০৮) এন্ড্রু ফ্রেজার সাহেবের নামে এই স্থান নাম হয়। আগে এই জায়গার নাম ছিল নারায়নতলা। তিনি এখানে বসবাসের জন্যে একটি বাংলো বানান। বঙ্গোপসাগরে র তীরে এখানকার সমুদ্র সৈকত বর্তমানে একটি পর্যটন স্থান৷ এটি গড়ে ওঠে ব্রিটিশ শাসনকালে ৷ তবে বর্তমানে এর পার্শ্ববর্তী সৈকত শহর বকখালি অধিক প্রসিদ্ধি লাভ করায় এখানে তুলনামূলক ভাবে কম পর্যটক আসেন। এখানে বেনফিশের হারবার রয়েছে। কলকাতা র সঙ্গে নামখানা সড়কপথে যুক্ত৷ হাতানিয়া দোহানিয়া নদী পার হয়ে বকখালি যাওয়ার পথে ফ্রেজারগঞ্জ এর পাশ দিয়ে যেতে হয়। বকখালি হতে ফ্রেজারগঞ্জ ২ কিমি দূরে অবস্থিত।
ডাঃ সাইফুল ইসলাম ডিগ্রি কলেজ, কাটগড়া
ডাঃ সাইফুল ইসলাম ডিগ্রি কলেজ, কাটগড়া বাংলাদেশের একটি উচ্চমাধ্যমিক শিক্ষাপ্রতিষ্ঠান। এটি ঝিনাইদহ জেলার মহেশপুর উপজেলার অন্তর্গত কাটগড়া বাওড়ের প্রাণকেন্দ্রে অবস্থিত। এই কলেজটি জাতীয় বিশ্ববিদ্যালয়ের অধিভুক্ত
রবিন উদাল
নিকোলাস রবিন উদাল (১৬ অক্টোবর ১৮৩৮ - ২৭ ফেব্রুয়ারি ১৯৬৪) ছিলেন একজন ইংরেজ প্রথম শ্রেণির ক্রিকেটার যিনি ১৯০৪-১৪ সাল পর্যন্ত মেরিলেবোন ক্রিকেট ক্লাব (এমসিসি) এবং অক্সফোর্ড বিশ্ববিদ্যালয়ের হয়ে খেলেছিলেন। তিনি রিচমন্ড-ও-থেমসে জন্মগ্রহণ করেছিলেন এবং পেম্বুরিতে তার মৃত্যু হয়। ডানহাতি ব্যাটসম্যান হিসাবে ১৪ টি প্রথম-শ্রেণীর ম্যাচ খেলে তিনি সর্বোচ্চ ৪৯ * রান সহ মোট ৩৮৭ রান করেছেন; এবং ডানহাতি ফাস্ট বোলার হিসাবে ১৩৩ রানে সাতটি উইকেটের সেরা পারফরম্যান্স সহ মোট ৬৫ টি উইকেট নিয়েছেন।
ডাঃ সাইফুল ইসলাম ডিগ্রি কলেজ, কাটগড়া
প্রতিষ্ঠা
ডাঃ সাইফুল ইসলাম ডিগ্রি কলেজ, কাটগড়া (অধুনা কাটগড়া কলেজ) ১৯৯৯ খ্রিস্টাব্দে প্রতিষ্ঠিত হয়। প্রতিষ্ঠা লগ্ন থেকেই কলেজটি অত্র এলাকায় বেশ সুনাম অর্জন করেছে। কলেজটির প্রতিষ্ঠাতা সভাপতি জাতীয় চার নেতার অন্যতম শহীদ এ এইচ এম কামারুজ্জামানের জামাতা সাজ্জাতুয জুম্মা চৌধুরী। ২০০২ সালে তৎকালীন ঝিনাইদহ-৩ আসনের বিএনপি সমর্থিত এমপি শহীদুল ইসলামের বিরোধিতা ও ভুল অভিযোগে হাইকোর্টে মামলার কারণে কলেজটির এমপিও বাতিল হয়ে যায়। প্রায় ৮ বছর কলেজটির শিক্ষক-কর্মচারীরা বিনা পারিশ্রমিকে কলেজটি পরিচালনা করে গেছেন। অবশেষে অভিযোগটি ভুল প্রমাণিত হওয়ায় ২০১০ সালে পুনরায় কলেজটির এমপিও ফিরিয়ে দেওয়া হয়।
নাম পরিবর্তন
শুরুতে কলেজটির নাম ছিলো কাটগড়া কলেজ। পরবর্তীতে ২০১৫ সাল থেকে যুক্তরাষ্ট্র প্রবাসী বাঙালি চিকিৎসক সাইফুল ইসলামের বিনিয়োগের কারণে তার নামানুসারে কলেজটির নাম পরিবর্তন করে ডাঃ সাইফুল ইসলাম ডিগ্রি কলেজ, কাটগড়া রাখা হয়।
ইনোকা রাণাবীরা
ইনোকা রাণাবীরা (ඉනෝකා රණවීර; জন্ম: ১৮ ফেব্রুয়ারি, ১৯৮৬) বালাপিটিয়ায় জন্মগ্রহণকারী বিশিষ্ট শ্রীলঙ্কান প্রমিলা আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ঘরোয়া ক্রিকেটে সাদার্ন লেডিজ ক্রিকেট ক্লাব, সাদার্ন প্রভিন্স ওম্যান দলের প্রতিনিধিত্ব করছেন। দলে তিনি মূলতঃ স্লো লেফট-আর্ম অর্থোডক্স বোলিংয়ে পারদর্শী। এছাড়াও, ডানহাতি ব্যাটসম্যান হিসেবে খেলছেন তিনি। গালের প্রজাপতি গোথমি মহাবিদ্যালয়ে অধ্যয়ন করেছেন।
খেলোয়াড়ী জীবন
শ্রীলঙ্কা জাতীয় ক্রিকেট দলে একদিনের আন্তর্জাতিক ও টুয়েন্টি২০ আন্তর্জাতিকের সক্রীয় সদস্য তিনি। ২০১২ সালে দিলানী মানোদারা’র নেতৃত্বে ১৪ সদস্যের শ্রীলঙ্কান দল ওয়েস্ট ইন্ডিজ সফর করে। চন্দিমা গুণরত্নে ও অলরাউন্ডার মাধুরি সমুদ্রীকা’র সাথে ইনোকা রাণাবীরারও অভিষেক ঘটে। ২৫ এপ্রিল, ২০১২ তারিখে স্বাগতিক ওয়েস্ট ইন্ডিজের বিরুদ্ধে প্রথমবারের মতো ওডিআইয়ে অংশগ্রহণ করেন। টুয়েন্টি২০ আন্তর্জাতিকে সফরকারী দক্ষিণ আফ্রিকার বিপক্ষে অভিষেক ঘটে গালেতে ২৬ সেপ্টেম্বর, ২০১২ তারিখে। ২০১৩ সালের ক্রিকেট বিশ্বকাপেও অংশ নিয়েছেন তিনি। এরপর ২০১৪ সালের এশিয়ান গেমসেও শ্রীলঙ্কা দলের প্রতিনিধিত্ব করেছেন। ঐ প্রতিযোগিতায় তার দল স্বর্ণপদক লাভ করেছিল। নভেম্বর, ২০১৫ সালে নিউজিল্যান্ডের বিপক্ষে অনুষ্ঠিত একদিনের আন্তর্জাতিকের শেষ তিন বলে তিন উইকেট নিয়ে হ্যাট্রিক করার কীর্তিগাঁথা রচনা করেন। এরফলে শ্রীলঙ্কার প্রথম মহিলা হিসেবে ওডিআই হ্যাট্রিক করার নজির গড়েন।
মাসুদ করিম
মাসুদ করিম ( ১৭ ফেব্রুয়ারি, ১৯৩৬ - ১৬ নভেম্বর, ১৯৯৬) ছিলেন একজন খ্যাতিমান বাংলাদেশী গীতিকার। দেশ বিদেশের অনেক খ্যাতিমান সুরকারেরা তার রচিত গানে সুর দিয়েছেন এবং বিখ্যাত সঙ্গীতশিল্পীরা গানে কণ্ঠ দিয়েছেন। সঙ্গীতে অবদানের জন্য দুইবার শ্রেষ্ঠ গীতিকার বিভাগে জাতীয় চলচ্চিত্র পুরস্কার পেয়েছেন।
প্রাথমিক জীবন
মাসুদ করিম ১৯৩৬ সালের ১৭ ফেব্রুয়ারি তৎকালীন ব্রিটিশ ভারতের (বর্তমান বাংলাদেশ) কুষ্টিয়া জেলার কুমারখালী উপজেলার দুর্গাপুর কাজীপাড়ায় জন্মগ্রহণ করেন। তার বাবা রেজাউল করিম একজন সরকারি কর্মকর্তা এবং মা নাহার ছিলেন গৃহিনী।
পারিবারিক জীবন
মাসুদ করিম ১৯৬৫ সালে দিলারা আলোর সাথে চট্টগ্রাম বেতারে পরিচয় ও সেই সূত্র ধরে তারা বিবাহ বন্ধনে আবদ্ধ হন। তার স্ত্রী দিলারা আলো একজন সঙ্গীত শিল্পী। ষাট ও সত্তরের দশকে তিনি বাংলাদেশ বেতার ও টেলিভিশনে সঙ্গীত পরিবেশন করতেন।
পুরস্কার ও সম্মাননা
জাতীয় চলচ্চিত্র পুরস্কার
মৃত্যু
মাসুদ করিম ১৯৯৬ সালের ১৬ নভেম্বর কানাডার মন্ট্রিয়লে মৃত্যুবরণ করেন। ১৯৯৫ সালের সেপ্টেম্বর মাসে নর্থ আমেরিকান লেবার ডে লং উইক এন্ড এ ডাউন টাউন মন্ট্রিয়ালের শেরাটন হোটেলে ফেডারেশন অব বাংলাদেশী এসোসিয়েশন ইন নর্থ আমেরিকার ৩ দিনব্যাপি বাৎসরিক সম্মেলন ফোবানা চলাকালে তার হার্ট অ্যাটাক হয়। মন্ট্রিয়ালে চিকিৎসা চলাকালীন তার দুরারোগ্য ক্যান্সার ধরা পড়ে। দীর্ঘদিন চিকিৎসার পর তিনি মন্ট্রিয়ালে মারা যান।
পিট্টা
সুমচা বা পিট্টা হল পাসসেরিন (চড়ুই জাতীয় পাখি) গণের পাখির একটি পরিবার, যা এশিয়া, অস্ট্রেলেসিয়া এবং আফ্রিকাতে পাওয়া। পৃথিবীতে ৪০-৪২ প্রজাতির সুচমা আছে বলে ধারণা করা হয়, এগুলোর সাধারণ চেহারা ও অভ্যাস প্রায় একই রকম। পিট্টা হল পুরাতন ওয়ার্ল্ড সাবস্কাইন এবং অন্যান্য পাখির মধ্যে তাদের নিকটাত্মীয় হল স্মিথর্ন এবং ক্যাল্টিপটোমেন গণ। পূর্বে এ গণটিকে একমাত্র গণ হিসেবে গণ্য করা হত। পরবর্তীতে ২০০৯ সালে বৈজ্ঞানিক গবেষণার ভিত্তিতে এ গণটি ভেঙে নতুন দুটি গণ হাইড্রর্নিস ও ইরিথ্রোপিট্টা-এর সৃষ্টি হয়। পাসসেরিন আদর্শমান অনুসারে পিট্টা মধ্যম আকারের, ১৫ থেকে ২৫ সেন্টিমিটার (৫.৯ - ৯.৮ ইঞ্চি) দৈর্ঘ্য, এবং সুঠাম, শক্তিশালী, দীর্ঘতম পা বিশিষ্ট। তাদের অত্যন্ত ছোট লেজ এবং স্থূলকায়, শক্তিশালী ও কিছুটা ভোঁতা ঠোঁট রয়েছে। অনেক উজ্জ্বল রঙের পাখা আছে।
অধিকাংশ পিট্টা প্রজাতি ক্রান্তীয়; সামান্য কিছু প্রজাতি নাতিশীতোষ্ণ জলবায়ুতেও পাওয়া যায়। তারা বেশিরভাগই বনভূমিতে পাওয়া যায়, কিন্তু কিছু কিছু স্ক্র্যাপ এবং ম্যানগ্রোভে বাস করে। সুমচা বা পিট্টারা অধিক টেরিস্টোরিয়াল বা এলাকাকাতর এবং বেশিরভাগই নির্জন প্রাণী। নিয়মিত টহল দিয়ে, হাঁকডাক করে প্রত্যেকে নিজের বিচরণভূমি দখলে রাখে। তারা কেঁচো, শামুক, কীটপতঙ্গ এবং অনুরূপ আকারের শিকার, পাশাপাশি ছোট মেরুদন্ডী প্রাণী খায়। পিট্টা একগামী হয় এবং নারী পাখিটি একটি গাছ বা ঝরনা, বা কখনও কখনও মাটিতে বড় গম্বুজ আকারের বাসা বাঁধে ও ছয়টি পর্যন্ত ডিম পাড়ে। পিতা ও মাতা উভয়েই বাচ্চাদের যত্ন নেয়।চারটি প্রজাতি পিট্টা সম্পূর্ণরূপে অভিবাসী, আরো অনেক আংশিকভাবে অভিবাসী, যদিও তাদের অভিবাসন খুব কম বোঝা যায়।
প্রকৃতি সংরক্ষণের জন্য আন্তর্জাতিক ইউনিয়ন চার প্রজাতির সুমচাকে বিপন্ন হিসেবে তালিকাভুক্ত করেছে, আরও নয়টি প্রজাতি অরক্ষিত হিসাবে তালিকাভুক্ত করেছে এবং আরও বেশ কয়েকটি হুমকির মুখে রয়েছে। সুমচার প্রধান হুমকি হল দ্রুত বনাঞ্চল ধ্বংসের মাধ্যমে তাদের আবাসস্থলের ক্ষতি, তবে তারা খাঁচা-পাখি বাণিজ্যের‌ও লক্ষ্যবস্তু হয়েছে। তারা তাদের সুন্দর পালক ও তাদের দেখতে পাওয়া সহজলভ্য না হ‌ওয়ার কারণে পাখি দর্শকদের নিকট অত্যন্ত জনপ্রিয়।
জয়ন্ত যাদব
জয়ন্ত যাদব (जयंत यादव; জন্ম: ২২ জানুয়ারি, ১৯৯০) দিল্লি এলাকায় জন্মগ্রহণকারী ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে ভারতের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর ভারতীয় ক্রিকেটে হরিয়ানা দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী তিনি।
প্রথম-শ্রেণীর ক্রিকেট
২০১১ সাল থেকে জয়ন্ত যাদবের প্রথম-শ্রেণীর খেলোয়াড়ী জীবন চলমান রয়েছে। হরিয়ানা থেকে আগত অফ-স্পিনার জয়ন্ত যাদব নিচেরসারিতে কার্যকর ব্যাটিংয়ে সক্ষমতা দেখিয়েছেন।
২০১১ সালে ২১ বছর বয়সে প্রথম-শ্রেণীর ক্রিকেটে অভিষেক ঘটে তার। ঐ খেলায় ছয় উইকেট নিয়ে গুজরাতের বিপক্ষে দলকে বড় ধরনের জয়ে সহায়তা করেন। কিন্তু, ঐ মৌসুমে রঞ্জী ট্রফির অপর দুই খেলায় তিনি মাত্র এক উইকেট পেয়েছিলেন। এক বছর পর তার ব্যাটিংয়ের প্রভূতঃ উত্তরণ লক্ষ্য করা যায়। ২১১ রান তুলেন তিনি। তন্মধ্যে, কর্ণাটকের বিপক্ষে ২১১ রান সংগ্রহ করেছিলেন। এ পর্যায়ে অমিত মিশ্রের সাথে অষ্টম উইকেট জুটিতে ৩৯২ রানের রেকর্ডসংখ্যক সংগ্রহ গড়েন।
২০১৫ সালের খেলোয়াড়দের নিলামে দিল্লি ডেয়ারডেভিলসের পক্ষে খেলার জন্যে চুক্তিবদ্ধ হন। তবে, আইপিএলে নিজের প্রথম মৌসুমে তিনি মাত্র তিনটি খেলায় অংশ নিতে পেরেছিলেন। তবে, তিনি মাত্র ৪.১৪ গড়ে ওভারে রান খরচ করেছিলেন। ২০১৬ সালের আইপিএলে সামগ্রীকভাবে তার ইকোনোমি রেট ছিল ৫.৬২।
২০১৫-১৬ মৌসুমের রঞ্জী ট্রফিতে নিজস্ব দ্বিতীয় শতরানের ইনিংস খেলেন। এ পর্যায়ে চার নম্বরে ব্যাটিংয়ে নেমে হরিয়ানার নতুন দলীয় সঙ্গী বীরেন্দ্র শেওয়াগের সাথে জুটি গড়েন। একই খেলায় কর্ণাটকের দ্বিতীয় ইনিংস থেকে ছয় উইকেট পান। ইরানি কাপে বাদ-বাকী ভারত দলের সদস্য থেকে মুম্বইয়ের বিপক্ষে আট উইকেট নিয়ে ঐ মৌসুম শেষ করেন। ৪৮০ রানের জয়ের লক্ষ্যমাত্রা অর্জনে তিনি ১৯ রানে অপরাজিত ছিলেন।
আগস্ট, ২০১৯ সালে দিলীপ ট্রফি প্রতিযোগিতায় ইন্ডিয়া গ্রীন টিমের সদস্যরূপে তাকে অন্তর্ভুক্ত করা হয়।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে ও একটিমাত্র একদিনের আন্তর্জাতিকে অংশগ্রহণ করেছেন জয়ন্ত যাদব। ১৭ নভেম্বর, ২০১৬ তারিখে বিশাখাপত্তনমে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৩ ফেব্রুয়ারি, ২০১৭ তারিখে পুনেতে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। এছাড়াও, ২৯ অক্টোবর, ২০১৬ তারিখে বিশাখাপত্তনমে সফরকারী নিউজিল্যান্ড দলের বিপক্ষে একমাত্র একদিনের আন্তর্জাতিকে অভিষেক ঘটে তার।
টেস্ট অভিষেক
তিন সপ্তাহ পর ২০১৬-১৭ মৌসুমে ভারত সফররত ইংল্যান্ড দলের বিপক্ষে একই মাঠে তার টেস্ট অভিষেক পর্ব সম্পন্ন হয়। সিরিজের দ্বিতীয় টেস্টের প্রথম ইনিংসে ডিআরএস পদ্ধতি ব্যবহারের মাধ্যমে মঈন আলীকে ১ রানে বিদেয় করে নিজস্ব প্রথম উইকেট পান। ভারতের ২৮৬তম টেস্ট খেলোয়াড়ের মর্যাদা লাভ করেছেন জয়ন্ত যাদব। ভারতের পক্ষে টেস্ট অভিষেকের পূর্বে ৪২টি প্রথম-শ্রেণীর খেলায় অংশ নিয়ে ১১৭টি উইকেট পেয়েছিলেন তিনি।
দলে মূলতঃ বোলার হিসেবে খেললেও কার্যকর ব্যাটিংয়ের মাধ্যমে নিজেকে উপস্থাপনায় সচেষ্ট রয়েছেন তিনি। প্রথম তিন টেস্টে একটি শতরান ও একটি অর্ধ-শতরানের ইনিংস খেলে ব্যাটিং গড়কে ৭৩-এর অধিক নিয়ে যান। ভারতের পক্ষে প্রথম ব্যাটসম্যান হিসেবে নয় নম্বরে ব্যাটিংয়ে নেমে শতরান করার গৌরব অর্জন করেন। এ পর্যায়ে অষ্টম উইকেট জুটিতে বিরাট কোহলি’র সাথে ২৪১ রান করেন। বৈশ্বিকভাবে এ সংগ্রহটি দ্বিতীয় স্থানে অবস্থান করছে।
ডিসেম্বর, ২০১৮ সালে এসিসি এমার্জিং টিমস এশিয়া কাপে ভারতের অধিনায়ক হিসেবে তাকে মনোনীত করা হয়।
ব্যক্তিগত জীবন
অক্টোবর, ২০১৬ সালে বিসিসিআইয়ের কোষাধ্যক্ষ অনিরুদ্ধ চৌধুরী জয়ন্ত যাদবের দ্বিতীয় মাতা জ্যোতি যাদবের ভূমিকার কথা জানান। তার প্রকৃত মাতা লক্ষ্মী ১৮ বছর পূর্বে বিমান দূর্ঘটনায় মৃত্যুবরণ করেছিলেন। এরপর থেকে নিজ সন্তানের সাথে তাকে বড় করেন ও শীর্ষ ক্রিকেটার হবার লক্ষ্য যথাসম্ভাব সহায়তার হাত প্রশস্ত করেছেন।
তার কাকা যোগেন্দ্র যাদবY খ্যাতিমান রাজনীতিবিদ ও জনমতসমীক্ষক।
ম্যানুয়েল মোটা (ফ্যাশন ডিজাইনার)
ম্যানুয়েল মোটা সেরিলো (৯ জুলাই ১৯৬৬ - ৮ জানুয়ারী ২০১৩) ২৩ বছর ধরে একজন স্পেনীয় পোশাক নকশাবিদ এবং স্পেনীয় বেশভূষাশৈলী কোম্পানি, প্রোনোভিয়াসের সৃজনশীল পরিচালক ছিলেন।
মোটা স্পেনের রেউস, ট্যারাগোনায় জন্মগ্রহণ করেন। তিনি অস্ট্রেলিয়ার মিরান্ডা কের, ইসরায়েলের বার রেফায়েলি এবং নেদারল্যান্ডসের ডউটজেন ক্রোস সহ বিশ্বের সেরা মডেলদের জন্য পোশাক তৈরি করেছেন।
পেশাওয়ার জালমি
পেশাওয়ার জালমি হল পেশাওয়ার শহরের প্রতিনিধিত্বমূলক পাকিস্তান সুপার লিগ-এর একটি ফ্রাঞ্চাইজ ক্রিকেট দল। দলটিকে ২০১৫ সালে পাকিস্তান ক্রিকেট বোর্ড (পিসিবি) কর্তৃক পাকিস্তান সুপার লিগ ক্রিকেট প্রতিযোগিতার জন্য প্রতিষ্ঠিত করা হয়। দলটি শহীদ আফ্রিদীর চাচাতো ভাই জনাব জাভেদ আফ্রিদীর মালিকানাধীন।
ফ্রাঞ্চাইজ ইতিহাস
২০১৫ সালে পিসিবি পাকিস্তান সুপার লিগের প্রথম উদ্বোধনী মৌসুমে ২০১৬ সালের ফেব্রুয়ারিতে প্রতিনিধিত্ব করবে বলে ঘোষণা দেয়। ২০১৫ সালের ৩ ডিসেম্বরে পিসিবি পাঁচটি শহর-ভিত্তিক এবং ফ্র্যাঞ্চাইজিং মালিকদের সমন্বয়ে পাকিস্তান সুপার লিগের প্রথম মৌসুম উন্মোচন করেন। পেশোয়ার জালমিকে দশ বছরের জন্য $১৬ মিলিয়ন মার্কিন ডলারের বিনিময়ে হায়ার গ্রুপ কিনে নেয়।
দলের নাম এবং লোগো
২০১৫ সালের ১৩ ডিসেম্বর তারিখে পেশোয়ার জালমি দলের স্বত্তাধিকারী জনাব জাভেদ আফ্রিদি দলটির চূড়ান্ত নাম এবং লোগো উন্মোচন করেন। জালমি হল একটি পশতু ভাষা, যার অর্থ হল যুবক বা তরুন।
পোশাকের রঙ
দলটির পোশাকের রং হলুদ এবং কালো রং এর সমন্বয়ে তৈরী করা হয়েছে।
বর্তমান দল
তালিকায় আন্তর্জাতিক ক্রিকেটারদের গাঢ় রং দ্বারা চিহ্নিত করা হয়েছে।
ইসাও তাকাহাতা
প্রাথমিক কর্মজীবন
তাকাহাতা ২৯ অক্টোবর, ১৯৩৫ সালে জাপানের মি প্রশাসনিক অঞ্চলের উজিয়ামাদা (বর্তমানে আইসে) এলাকায়, পরিবারে সাত ভাইবোনের মধ্যে সর্বকনিষ্ঠ এবং তৃতীয় পুত্র হিসেবে জন্মগ্রহণ করেন।
দি ইকোনমিক টাইমস
দ্য ইকোনমিক টাইমস হল একটি ভারতীয় দৈনিক সংবাদপত্র। এর সদর দফতর ভারতের মুম্বইয়ের দ্য টাইমস অব ইন্ডিয়া ভবনে অবস্থিত। বেনেট, কোলম্যান অ্যান্ড কোং লিমিটেড এটি প্রকাশ করে থাকে। ১৯৬১ সাল থেকে এই সংবাদপত্র প্রকাশিত হচ্ছে। ২০১২ সাল মোতাবেক, এটি দ্য ওয়াল স্ট্রিট জার্নাল-এর পর বিশ্বের দ্বিতীয়-সর্বাধিক পঠিত ইংরেজি ভাষার ব্যবসা সম্পর্কিত সংবাদপত্র, যার পাঠক সংখ্যা প্রায় ৮০০,০০০। এটি ১২টি শহরে একসাথে প্রকাশিত হয়, শহরগুলো হল - মুম্বই, বেঙ্গালুরু, দিল্লি, চেন্নাই, কলকাতা, লখনৌ, হায়দ্রাবাদ, জয়পুর, আহমেদাবাদ, নাগপুর, চণ্ডীগড়, এবং পুনে। এই সংবাদপত্রের মূল পাঠ্যবস্তু হল ভারতীয় অর্থনীতি, আন্তর্জাতিক অর্থায়ন, শেয়ার মূল্য, নিত্য প্রয়োজনীয় দ্রব্যের মূল্য এবং অর্থায়ন সম্পর্কিত অন্যান্য বিষয়াদি। ১৯৬১ সালে এর প্রতিষ্ঠাকালীন সম্পাদক ছিলেন পি. এস. হরিহরণ। দ‌্য ইকোনমিক টাইমস-এর বর্তমান সম্পাদক হলেন বোধিসত্ত্ব গাঙ্গুলি।
রহিমউল্লা
রহিমউল্লা বা শহীদ রহিমউল্লাহ (? - ১৮৬১) সুন্দরবন অঞ্চলের কৃষক বিদ্রোহ তথা নীল বিদ্রোহে র প্রখ্যাত নেতা ও শহীদ।
বিদ্রোহের সূচনা
সুন্দরবনের বারইখালী অঞ্চলে কৃষকদের প্রধান ছিলেন রহিমউল্লাহ। তিনি কৃষকমহলে অত্যন্ত জনপ্রিয় ছিলেন। এসময় মোরেল জমিদারের অত্যাচারী ম্যানেজার ডেনিস হেলির লাঠিয়াল বাহিনী সাধারণ প্রজাদের ওপর জুলুম ও লুঠতরাজ চালাতো। রহিমউল্লাহ নিজে দুর্দান্ত লাঠিয়াল ছিলেন। তিনি এই সকল জুলুমবাজির প্রতিরোধ করেন সাহসের সাথে ও প্রতিরোধ দল গড়ে তোলেন। ১৮৬১ সালের নভেম্বর মাসে স্থানীয় গুনী মামুন তালুকদার নামক এক বিত্তবান জমিদার হেলির সাহায্যে জমি দখলের চেষ্টা করে কৃষকদের নীল চাষে বাধ্য করায় রহিমউল্লাহ বাধা দেন এবং প্রচন্ড সংঘর্ষ হয়। হেলির লাঠিয়াল সর্দার রামধন মালো মারা গেলে জমিদার বাহিনী পলায়ন করে।
সম্মুখ যুদ্ধ ও মৃত্যু
এই ঘটনার কয়েকদিন পরে ডেনিস হেলি প্রতিশোধার্থে গভীর রাত্রে অতর্কিত তার বাড়ি আক্রমণ করে। সাথে ছিল ভাড়াটে লাঠিয়াল বাহিনী। রহিমউল্লাহ পুর্বেই অনুমান করেছিলেন যে তার বাড়ি আক্রান্ত হতে পারে। বাড়ীর চারিদিকে পরিখা কেটে প্রতিরোধের ব্যবস্থা করেছিলেন তিনি। বিপুল সংখ্যক বন্দুকধারী ও লাঠিয়ালদের সাথে রহিমউল্লাহ ও তার সাথীদের ভয়াবহ খন্ডযুদ্ধ হয় সারারাত ধরে। রহিমউল্লা নিজেই বন্দুক হস্তে লড়াই করেন। গুলি ফুরিয়ে গেলে বাড়ির মেয়েদের রুপোর বালা চূর্ন করে গুলির কাজ চালানো হয়েছিল। শেষ পর্যন্ত গুলিবিদ্ধ হয়ে মারা যান বিদ্রোহী রহিমউল্লাহ। উভয় পক্ষে সতেরো জন নিহত ও বহু আহত হয়। রহিমউল্লাহ ও অন্যান্য কৃষক বিদ্রোহীদের মৃতদেহগুলি জংগলে নিয়ে গিয়ে পুড়িয়ে ফেলে হেলির লোকজন। বাড়ির মহিলাদের ওপর অত্যাচার চালানো হয়।
তদন্ত
এই ভয়ংকর ঘটনার তদন্তের নির্দেশ দেন তদানীন্তন খুলনা র মহকুমা ম্যাজিস্ট্রেট বঙ্কিমচন্দ্র চট্টোপাধ্যায়। নিজেই মোরেলগঞ্জে গিয়ে হেলিকে দোষী সাব্যস্ত করে দীর্ঘ রিপোর্ট দেন জেলা ম্যাজিস্ট্রেটের কাছে। হেলি পলায়ন করলে তার নামে গ্রেপ্তারি পরওয়ানাও জারী করেছিলেন তিনি। তৎকালীন আমলে বঙ্কিমচন্দ্রকে এক লক্ষ টাকা পর্যন্ত ঘুষ দেওয়ার ব্যবস্থা ও ভীতি প্রদর্শনের চেষ্টা করেছিল ডেনিস হেলি। পনেরো বছর এই মামলা চলে এবং যশোর দায়রা আদালতে একজনের ফাঁসি, ৩৪ জনের দ্বীপান্তরের আদেশ হয়। দুর্ভাগ্য হেলিকে কেউ সনাক্ত করতে না পারায় সে মুক্তি পেয়েছিল। পরবর্তীতে জানা যায়, এই ডেনিস হেলি আসামে বজ্রপাতে মারা যায়।
মালিনী মুরজানি
মালিনী মুরজানি একজন ম্যানহাটন-ভিত্তিক আনুষাঙ্গিক নকশাবিদ। তিনি ফ্যাশন মোগল মোহন মুরজানির মেয়ে। তার হ্যান্ডব্যাগ এবং বেল্ট বিক্রি করে বার্গডর্ফ গুডম্যান, সাকস এবং ব্লুমিংডেল'স।
রাংপো
রাংপো (Rangpo) ভারতের সিকিম রাজ্যের পূর্ব সিকিম জেলার একটি শহর। এই শহরটি পশ্চিম বঙ্গ রাজ্যের সীমানায়, তিস্তা নদীর তীরে অবস্থিত। এটিই সিকিমের প্রথম শহর যেটির উপর দিয়ে শিলিগুড়ি থেকে গ্যাংটকের সংযোগ রাস্তা NH-31A বয়ে গেছে। এটি সমুদ্রতল থেকে ৩৩৩ মি উপরে অবস্থিত এবং এখানে উপ - গ্রীষ্মমন্ডলীয় জলবায়ু দেখা যায়।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩৩ মিটার (১০৯২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রাংপো শহরের জনসংখ্যা হল ৩৭২৪ জন। এর মধ্যে পুরুষ ৫৫% এবং নারী ৪৫%।
এই শহরের জনসংখ্যার ১৩% হল ৬ বছর বা তার কম বয়সী।
হেলমুট কোল
ড. হেলমুট জোসেফ মাইকেল কোল (Helmut Josef Michael Kohl; ৩ এপ্রিল, ১৯৩০ - ১৬ জুন, ২০১৭) জার্মানির বিশিষ্ট রক্ষণশীল রাজনীতিবিদ ও জার্মানির সাবেক চ্যান্সেলর। ১৯৬৯ থেকে ১৯৭৬ সাল পর্যন্ত রাইনল্যান্ড-প্যালেটাইনেট প্রদেশের মিনিস্টার-প্রেসিডেন্ট ছিলেন। এছাড়াও, ১৯৮২ থেকে ১৯৯৮ সময়কালে সংযুক্ত জার্মান প্রজাতন্ত্রের চ্যান্সেলরের দায়িত্ব পালন করেন। জার্মানির পুণঃএকত্রিকরণে অবিস্মরণীয় ভূমিকা রাখেন ও ইউরোপের একতায় গুরুত্বপূর্ণ অবদান রাখেন। তার দল ক্রিস্টিয়ান-ডেমোক্র্যাটিক ইউনিয়ন (সিডিইউ)-এর অনুদান সম্পর্কীত বিষয়ে জড়িত ছিলেন। দলের আইনের বিরুদ্ধে তিনি নীতিগত অবস্থান রাখতেন যা রাখঢাক রেখে চলতেন না।
রাজনৈতিক জীবন
১৯৬০ সালে লাডবিগশাফেনের পৌর কাউন্সিলের নির্বাচনে জয়লাভ করেন। সেখানেই তিনি সিডিইউ দলের নেতা হিসেবে ১৯৬৯ সাল পর্যন্ত নেতৃত্ব দেন। এছাড়াও, ১৯৬৩ সালে ল্যান্ডট্যাগ থেকে নির্বাচিত হন ও ঐ সংসদীয় আসন থেকে সিডিইউ’র নেতার ভূমিকা পালন করেন। ১৯৬৬ থেকে ১৯৭৩ সাল পর্যন্ত সিডিইউ’র প্রাদেশিক শাখার প্রধান ছিলেন ও কেন্দ্রীয় সিডিইউ বোর্ডের সদস্য ছিলেন। দলের সভাপতি হিসেবে তিনি পিটার আলমেয়ারের স্থলাভিষিক্ত হন।
অটো ভন বিসমার্কের পর থেকে কোল দীর্ঘ ১৬ বছর জার্মানির চ্যান্সেলর হিসেবে ছিলেন। স্নায়ু যুদ্ধসহ জার্মানির পুণঃএকীকরণ দৃশ্য অবলোকন করেছেন। তন্মধ্যে জার্মানির পুণঃএকীকরণে প্রধান রূপরেখা প্রণয়নকারী হিসেবে তিনি বৈশ্বিকভাবে পরিচিতি পেয়ে আসছেন। ফরাসি প্রেসিডেন্ট ফ্রাঁসোয়া মিতেঁরার সাথে ম্যাসট্রিখট চুক্তির অধীনে ইউরোপীয় ইউনিয়ন গঠনে অসামান্য অবদান রেখেছেন।
সম্মাননা
১৯৮৮ সালে হেলমুট কোল, ফ্রাঁসোয়া মিতেঁরার সাথে যৌথভাবে সার্লেম্যাগনে পুরস্কার লাভ করেন। ফ্রাঙ্কো-জার্মান বন্ধুত্ব ও ইউরোপীয় ইউনিয়নে অবদান রাখায় একই সালে উভয়কে কার্লস্প্রিস প্রদান করা হয়। আন্তর্জাতিক সহযোগিতায় অসামান্য অবদান রাখায় ১৯৯৬ সালে তিনি সম্মানসূচক প্রিন্স অব অস্টারিয়াস পুরস্কার পান। ১১ ডিসেম্বর, ১৯৯৮ সালে ইউরোপীয় রাষ্ট্রপ্রধানদের পক্ষ থেকে ইউরোপীয় সার্বভৌমত্ব ও সহযোগিতায় অসাধারণ অবদান রাখায় কোলকে ইউরোপের সম্মানিত নাগরিকের পদবী প্রদান করা হয়। তার পূর্বে শুধুমাত্র জ্যঁ মনেটকে এ সম্মাননা প্রদান করা হয়েছিল।
মার্কিন প্রেসিডেন্ট জর্জ এইচ. ডব্লিউ. বুশ এবং বিল ক্লিনটন তাকে বিংশ শতকের দ্বিতীয়ার্ধের সর্বশ্রেষ্ঠ ইউরোপীয় নেতা হিসেবে উল্লেখ করেন।
আয়শা বিরকান
আয়শা বিরকান (জন্ম ১৯৫৪) হলেন একজন তুর্কি কর্মী এবং লেখক। তুরস্কের একজন তরুণ বামপন্থী সংগঠক হিসাবে, তাকে কর্তৃপক্ষের দ্বারা লক্ষ্যবস্তু করা হয়েছিল এবং সে ইংল্যান্ডে পালিয়ে গিয়েছিল, যেখানে তিনি শরণার্থীদের অধিকারের দিকে মনোনিবেশ করেছিলেন। তার প্রবন্ধ "ব্ল্যাক অ্যান্ড তুর্কি" ১৯৯২-এর ডটার্স অফ আফ্রিকার কল্পবিজ্ঞানে প্রকাশিত হয়েছে।
প্রাথমিক জীবন এবং যৌবনকালে সক্রিয়তা
আয়শা বিরকান ১৯৫৪ সালে জন্মগ্রহণ করেন। তিনি তুরস্কের ইস্তাম্বুলে বড় হয়েছেন।
তার প্রপিতামহকে মক্কায় একজন তুর্কি তীর্থযাত্রী ক্রীতদাস হিসেবে কিনেছিলেন, তিনি তাকে তুরস্কে ফিরিয়ে এনেছিলেন, তাকে মুক্তি দিয়েছিলেন এবং তাকে দত্তক নিয়েছিলেন, তাকে তার নিজের সন্তানের মতো লালন-পালন করেছিলেন। তার মা ছিলেন তার গ্রামের একমাত্র কৃষ্ণাঙ্গ পরিবারের একজন; তাকে এমন এক ব্যক্তির কথা বলা হয়েছিল যিনিও তার গ্রামের একমাত্র কৃষ্ণাঙ্গ পরিবার থেকে এসেছিলেন এবং তাকে বিয়ে করার জন্য তিনি পালিয়ে গিয়েছিলেন। বিরকানের বাবা স্বশিক্ষিত ছিলেন এবং তার মেয়েদেরসহ তার সন্তানদের শিক্ষা গ্রহণে উৎসাহিত করেছিলেন।
তিনি তুর্কি শান্তি সংস্থার প্রতিষ্ঠাতা সদস্যও ছিলেন।
সরকারি দমন এবং আত্ম-নির্বাসন
প্রগ্রেসিভ উইমেন্স অর্গানাইজেশন চার বছর কাজ করার পর সরকার সেটিকে নিষিদ্ধ করেছিল। বিরকান নিজেই কর্তৃপক্ষের লক্ষ্যবস্তুতে পরিণত হন এবং ১৯৭৯ সালে তার রাজনৈতিক কাজের জন্য তাকে বিচারের আওতায় আনা হয় এবং ছয় বছরের কারাদণ্ড দেওয়া হয়। তিনি মিথ্যা পরিচয় ব্যবহার করে এবং ঘন ঘন চলাফেরা করার পরিবর্তে আত্মগোপনে চলে যান।
১৯৮৩ সালে ভিন্ন মতাবলম্বীদের বিরুদ্ধে আরও কঠোর ব্যবস্থার সময়, তিনি ইংল্যান্ডে আত্ম-নির্বাসনে পালিয়ে যান। তুর্কি সরকারের উপর পাঁচ বছরের চাপের পরেই তার ছোট ছেলেকে লন্ডনে তার সাথে যোগ দেওয়ার অনুমতি দেওয়া হয়েছিল।
ইংল্যান্ডে স্থায়ী হওয়ার পর, বিরকান তার সক্রিয়তা অব্যাহত রাখেন, তিনি শরণার্থী অধিকার এবং সহায়তার দিকে ঝুঁকেন। তিনি লন্ডনে তুর্কি কমিউনিটি সেন্টার প্রতিষ্ঠা করতে সহায়তা করেছিলেন। তিনি হ্যাকনি রিফিউজি ট্রেনিং কনসোর্টিয়াম এবং আইমিস উইমেন্স সেন্টারের পাশাপাশি রিফিউজি উইমেন্স অ্যাসোসিয়েশনের সাথে শিক্ষা বিস্তারে কাজ করেছেন।
১৯৮৯ সালে যুক্তরাজ্যে কলেজে ফিরে আসার পর অবশেষে তিনি সমাজবিজ্ঞানে ডিগ্রি সম্পন্ন করতে সক্ষম হন।
বিরকান সাংবাদিক এবং লেখক হিসেবেও কাজ করেছেন। তার প্রবন্ধ "ব্ল্যাক অ্যান্ড তুর্কি" ১৯৯২ সালে ডটার্স অফ আফ্রিকার কল্পবিজ্ঞানে স্থান পেয়েছিল।
ব্যক্তিগত জীবন
১৯৭৫ সালে, তিনি একজন কুর্দি সহকর্মীকে বিয়ে করেন। দম্পতিটির একটি ছেলে ছিল।
চেঙ্গী নদী
চেঙ্গি নদী বা চিংড়ি নদী বাংলাদেশের পূর্ব-পাহাড়ি অঞ্চলের রাঙ্গামাটি ও খাগড়াছড়ি জেলার একটি নদী। নদীটির দৈর্ঘ্য ৯৬ কিলোমিটার, গড় প্রস্থ ৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চেঙ্গি নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০৫।
আটরা গিলাতলা ইউনিয়ন
অবস্থান ও আয়তন
আটরা গিলাতলা ইউনিয়ন খুলনা জেলার ফুলতলা উপজেলায় অবস্থিত। এটি ফুলতলা উপজেলা হতে দক্ষিণ দিকে অবস্থিত। আটরা গিলাতলা ইউনিয়নের উত্তরে দামোদার ইউপি, পুর্বে ভৈরব নদী, দক্ষিণে খুলনা সিটি করপারেশনের এর ১ নং ওয়ার্ড এবং যোগীপোল ইউনিয়ন পরিষদ এবং পশ্চিমে বিল ডাকাতিয়া। এই ইউনিয়নের আয়তন ১৯.৫৪ বর্গ কিলোমিটার। মোট জমির পরিমান ৪৮৩০,৪৮ হেক্টর।
জনসংখ্যা ও ভোটার সংখ্যা
২০১০ সালের ভোটার তালিকা অনুযায়ী ইউনিয়নের মোট জনসংখ্যা,
গ্রাম
অত্র আটরা গিলাতলা ইউনিয়নে মোট  আটটি গ্রাম আছে, গ্রামগুলি  অনেক সুন্দর ও মনোরম।
হাট-বাজার
হাট-বাজারের সংখ্যা মোটঃ ৬ টি
খাল ও নদী
অত্র আটরা গিলাতলা ইউনিয়নে ভৈরব নদী অবস্থিত। নদীতে জেলে সম্প্রদায় মাছ ধরে জীবিকা নির্বাহ করে ও যোগাযোগের জন্য লঞ্চ, স্টিমার ও কার্গো জাহাজ চলাচল করে। নদী ছাড়া ইউনিয়নে বেশকিছু খাল রয়েছে। যে সকল খাল সমূহ অত্র ইউনিয়নে আছে,
দর্শনীয় স্থান
আটরা গিলাতলা ইউনিয়নে অনেক দশর্নীয় স্থান আছে। যার মধ্যে খুলনার বৃহত্তম জাহানাবাদ সেনানিবাস, বনবিলাস চিড়িয়াখানা, বৃহত্তম জাহানাবাদ সেনানিবাস শিশুপার্ক অন্যতম। পুলিশ ফায়ারিং রেঞ্জ, বিএনসিসি ক্যাম্প। এছাড়াও আছে ভৈরব নদী, বাইপাস সড়ক ও বিল-ডাকাতিয়া ।
তাইউকা নাকানিশি
তাইউকা নাকানিশি একজন সক্রিয় জাপানি বেশভূষাশৈলী নকশাবিদ। আকিরা তাকুচির সাথে, তিনি থিয়েটার প্রোডাক্টস ফ্যাশন ব্র্যান্ডের প্রতিষ্ঠাতা এবং প্রধান নকশাবিদ, যেটি টোকিওর হারাজুকু এবং শিবুয়া এলাকায় জনপ্রিয়, যা যুব বেশভূষাশৈলীর কেন্দ্র হিসেবে পরিচিত।
দৃশদ্বতী
দৃষদ্বতী ( আইএএসটি: dṛṣad-vatī, "বহু প্রস্তর সম্বলিত নদী")হিন্দুশাস্ত্রে উল্লিখিত একটি নদী। ভারতবিদদের মতে, বৈদিক নদী সরস্বতী ও ব্রহ্মাবর্ত রাজ্যের মধ্য দিয়ে দৃষদ্বতী নদী প্রবাহিত হতো। মনুস্মৃতি অনুসারে , বৈদিক যুগে সরস্বতী ও দৃষদ্বতী নদীর সঙ্গমস্থল ব্রহ্মাবর্তে ঋষিরা বেদ ও বৈদিক ধর্মের অন্যান্য সংস্কৃত গ্রন্থ রচনা করেছিলেন।
অবস্থান
সংস্কৃত গ্রন্থে দৃষদ্বতীর উল্লেখ বেশ কয়েকবার করা হয়েছে, তবে অন্যান্য প্রাচীন সাহিত্যে নদীটির বিস্তারিত বর্ণনা পাওয়া যায় না। তাতে নদীটির উৎস ও গমনপথ সম্পর্কে জল্পনা তৈরি হয়েছে। লাট্যায়ন শ্রৌতসূত্র (১০/১৭) একে মৌসুমী নদী ও  সরস্বতীকে (অধুনা শুষ্কঅবস্থাপ্রাপ্ত)  (১০/১৫-১৯) বহুবর্ষজীবী নদী বলে বর্ণনা করেছে।
ব্রহ্মাবর্তে রচিত ব্রাহ্মণ গ্রন্থে দৃষদ্বতীর উল্লেখ পাওয়া যায় । এই গ্রন্থগুলি অনুসারে, আজমীঢ়ের নিকটবর্তী ব্রহ্মার কমণ্ডলুনিঃসৃত পুষ্কর হ্রদে নদীটির উৎপত্তি । সরস্বতীর চারটি শাখা বিভিন্ন দিকে প্রবাহিত হয়ে পুষ্করের নিকটে পর্বতে উৎপন্ন হয়েছিল । দৃষদ্বতী ছিল উত্তর দিকে প্রবাহিত শাখা। ঋগ্বেদ সংকলনকারী ঋষিদের অধিকাংশের আশ্রম ছিল এই নদীর তীরে, ব্রহ্মাবর্তের পুষ্কর ও ধোসি পাহাড়ের মধ্যবর্তী স্থানে। ঋগ্বেদ মতে, বৈদিক জনগণ আধ্যাত্মিক কার্যক্রমের জন্য দৃষদ্বতীকে পছন্দ করতো।
মনুস্মৃতিতে দৃষদ্বতী ও সরস্বতী নদী ব্রহ্মাবর্ত বৈদিক নগরের সীমানা সংজ্ঞায়িত করেছে বলে বিবরণ পাওয়া যায় : "'সরস্বতী ও দৃষদ্বতী এই দুই প্রশস্ত দেবনদীর মধ্যস্থলে যে সকল দেবনির্মিত দেশ অর্থাৎ প্রশস্ত দেশ আছে, তাদেরকে ব্ৰহ্মাবৰ্ত বলে।'" মনুস্মৃতিতে আরও বলা হয়েছে, সরস্বতী কুরু প্রদেশের উত্তর সীমারেখা তৈরি করলেও, দৃষদ্বতী কুরু প্রদেশের দক্ষিণে ও ব্রহ্মাবর্তের উত্তরে প্রবাহিত হয়েছিল। মহাভারত অনুসারে, কুরু প্রদেশের দক্ষিণ সীমানায় ছিল গুরু দ্রোণের আশ্রম (বর্তমানে গুরগাঁও এক প্রান্তে ও রোহতক ও ঝজ্জরের অপর প্রান্তে অবস্থিত;) এই শহরের দক্ষিণ দিকে দৃষদ্বতী প্রবাহিত হতো। বৈদিক যুগে দু'শ কিলোমিটার (১২০ মাইল)-বিস্তৃত আরাবল্লী পর্বতমালা থেকে প্রায় একশটি ধারা পতিত হয়ে দক্ষিণ থেকে উত্তরে প্রবাহিত হয়েছিল। তবে আরাবল্লি পর্বতশ্রেণীর একমাত্র বড় নদী হল বর্তমান সাহিবি । সাহিবি নদীর জলপ্রবাহ বর্তমানে কম বৃষ্টিপাতের কারণে  হ্রাস পেয়েছে। বর্তমানে এতে  প্রশস্ত, শুষ্ক নদীখাতের মাধ্যমে জয়পুর , সিকর , আলওয়ার রেওয়ারি , ঝজ্জর , রোহতক ও দিল্লি থেকে যমুনার জল বহন করে আনা হয় । ঋগ্বেদে ( ৩/২৩/৪ ) সরস্বতী, আপষা ও দৃষদ্বতীর উল্লেখ আছে। ঋগ্বেদ, ব্রাহ্মণ ও কল্প অনুসারে , এই নদী ও সরস্বতীর তীরে বৈদিক যজ্ঞ  হতো। শ্রীমদ্ভাগবত মতে, দৃষদ্বতী হলো অপ্রাকৃত নদী ।
উৎপত্তি
প্রভাত রঞ্জন সরকারের মতে, বাঘেলখণ্ডের বিন্ধ্য পর্বতমালায় উৎপন্ন হয়ে দৃষদ্বতী চর্মণ্বতী নদীতে পতিত হয়। ভূমিকম্পের পর, দৃষদ্বতী শোণ নদীর সাথে মিলিত হওয়ার লক্ষ্যে উত্তর দিকে প্রবাহিত হয়। সরকার বিশ্বাস করেন, বর্তমান ঘাঘরা নদীই প্রাচীন দৃষদ্‌বতী।
ক্রিস্টোফার চ্যাপেল
ক্রিস্টোফার জেমস ডেভিড চ্যাপেল (জন্ম: ১৭ জুলাই ১৯৫৫) কানাডিয়ান প্রাক্তন ক্রিকেটার। তিনি একজন ডানহাতি ব্যাটসম্যান, যিনি কানাডিয়ান দলের হয়ে প্রথম ওয়ানডে ম্যাচে ব্যাটিংয়ের উদ্বোধন করেছিলেন, ১৯৭৯ সালের বিশ্বকাপে পাকিস্তানের বিপক্ষে খেলেছিলেন, এবং আরও দুটি ওয়ানডে খেলেছিলেন উভয়ই এই একই টুর্নামেন্টে।
চ্যাপেল টরন্টোতে জন্মগ্রহণ করেছিলেন। বিশ্বকাপে তার আগমনের আগে ১৯৭৯ সালে, আইসিসি ট্রফিতে মালয়েশিয়ার বিরুদ্ধে চ্যাপেলের অভিষেক হয়েছিল কিন্তু কোনো রান ছাড়াই রান আউট হয়েছিলেন। সব মিলিয়ে তিনি এই প্রতিযোগিতায় ছয়বার খেলেছিলেন এবং শ্রীলঙ্কার বিপক্ষে চূড়ান্ত পরাজয়ে তার সর্বোচ্চ রান ছিল ৩৫। ১৯৯০ সালের টুর্নামেন্টে তিনি মালয়েশিয়ার বিপক্ষে আইসিসি ট্রফিতে সর্ববশেষ বারের মতো অপরাজিত ৩ রান করেন।
দোল মন্দির, পুঠিয়া
দোল মন্দির (Dol Temple) পুঠিয়া রাজবাড়ির মন্দিরসমূহের একটি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
ইতিহাস
১৭৭৮ সালে তৎকালীন জমিদার ভূবেন্দ্রনারায়ণ রায় এই মন্দির নির্মাণ করেন। প্রচলিত লোককথা অনুযায়ী, এটি কোনো পূজাপার্বনের জন্য নির্মিত হয়নি, বরং জমিদারবাবু তাঁর কিশোরী স্ত্রীর সঙ্গে লুকোচুরি খেলার জন্যই খেলাঘররূপে এই বহুতল দালানটি নির্মাণ করেছেন।
অবস্থান
রাজশাহী শহর থেকে ৩২ কিলোমিটার দূরে অবস্থিত বিখ্যাত পুঠিয়া রাজবাড়ির মুখোমুখি মাঠ পেরিয়ে এই মন্দির স্থাপিত। মন্দিরটির সরাসরি সামনে পুঠিয়া রাজবাড়ি এবং পেছনে বড় শিব মন্দির এবং রথ মন্দির নামক দুটো মন্দির রয়েছে।
অবকাঠামো
চারতলা এই মন্দিরটি বর্গাকার, প্রতিটি তল ওপরে ওঠার সঙ্গে সঙ্গে আনুপাতিক হারে কমে এসেছে মেঝের ক্ষেত্রফল। একই ভাবে উচ্চতাতেও প্রতি তলা ওঠার সঙ্গে সঙ্গে কমে এসেছে মেঝে থেকে ছাতের দূরত্ব। নিচতলা থেকে দোতলার মেঝের দূরত্ব যতোটা, তার থেকে দোতলার মেঝে থেকে তিনতলার ছাতের দূরত্ব কম। এভাবেই চতুর্থ তলা পর্যন্ত যাওয়ার পর ওপরে রয়েছে গম্বুজাকৃতির সূচালো চূড়ো। প্রত্যেক তলের চারপাশে ঘিরে রয়েছে প্রশস্ত তলের টানা বারান্দা। নিচতলার প্রতিটি বাহুতে ৭টি, দোতলায় ৫টি, তিনতলায় ৩টি এবং চতুর্থতলায় ১টি, মোট দরজার সংখ্যা যথাক্রমে ২৮,২০,১২ এবং ৪টি। মোট প্রবেশ পথ তথা দরজার সংখ্যা ৬৪, এজন্য স্থানীয় অধিবাসীগণ একে ডাকেন হাজারদুয়ারী বলে। মন্দিরটিতে কোনো প্রতিমা কিংবা পূজোর ঘর নেই, পুরোহিত-পূজারিদের আনাগোনা দেখা যায় না। ধারণা করা হয়, এটি পূজার উদ্দেশ্যে নির্মিত কোনো মন্দির নয়। তিনতলা পর্যন্ত প্যারাপেট দেওয়াল এবং চতুর্থ তলার মারলন অলঙ্কার মন্দিরটিকে সুসজ্জিত করেছে।
স্থায়ী আমানত
স্থায়ী আমানত বা ফিক্সড ডিপোজিট (সংক্ষেপিত এফডি) হচ্ছে ব্যাংক বা ব্যাংক বহির্ভূত আর্থিক প্রতিষ্ঠান প্রদত্ত একটি আর্থিক উপকরণ যা একটা নির্দিষ্ট সময়ের জন্য রাখা হয় এবং এতে বিনিয়োগকারীদের নিয়মিত সঞ্চয়ী হিসাবের চেয়ে বেশি হারে সুদ প্রদান করা হয়। স্থায়ী আমানত রাখার জন্য কোন আলাদা হিসাব খোলার প্রয়োজন হতে পারে বা নাও হতে পারে। এটি কানাডা, অস্ট্রেলিয়া, নিউজিল্যান্ড, ভারত এবং মার্কিন যুক্তরাষ্ট্রে 'মেয়াদী আমানত' বা 'সময় আমানত' হিসাবে পরিচিত এবং যুক্তরাজ্যের বন্ড হিসাবে পরিচিত। এই হিসাবের টাকা নির্দিষ্ট মেয়াদের আগে উত্তোলন করা যায় না। যদি নির্দিষ্ট মেয়াদের আগে উক্ত আমানত উত্তোলন করা হয় তবে বিনিয়োগকারীকে কোন সুদ দেয়া হয় না বা ক্ষেত্র বিশেষ খুব সামান্য হারে সুদ দেয় হয়। কিছু কিছু ব্যাংক স্থায়ী আমানতের বিপরীতে ঋণ প্রদান করে থাকে। এই আমানতের উপর সুদের হার দেশ ও অর্থনীতির উপর নির্ভর করে। এই আমানতের উপর সুদের হার সাধারণত ৪ থেকে ৭.৫০ বা ৮ শতাংশ হয়ে থাকে। স্থায়ী আমানতের মেয়াদ ১ মাস, ৩ মাস, ৬ মাস, ১ বছর থেকে ১০ বছর হতে পারে।
ব্যাখ্যা
স্থায়ী আমানত হ'ল একটি উচ্চ-সুদ-প্রদানকারী মেয়াদী আমানত। মেয়াদী আমানতের মধ্যে সবচেয়ে জনপ্রিয় হচ্ছে স্থায়ী আমানত। তারল্য বিবেচনায় সঞ্চয়ী এবং অন্যান্য আমানতের চেয়ে স্থায়ী আমানতে বেশি সুদ প্রদান করা হয়। স্থায়ী আমানতের সর্বোচ্চ মেয়াদ ১০ বছর পর্যন্ত হতে পারে। সাধারণত, যে আমানতের মেয়াদ যত বেশি সেই আমানতের উপর সুদের হার তত বেশি। তবে কোনও দেশের কেন্দ্রীয় ব্যাংক ক্ষেত্র বিশেষ সুদের হার নির্ধারণ করে দিতে পারে। সেক্ষেত্রে ব্যাংকগুলি সেই অনুযায়ী সুদের হার নির্ধারণ করে দেয়।
ব্যাংকগুলি আমানতের মেয়াদ শেষ হওয়ার আগে স্থায়ী আমানত পরিশোধ করতে অস্বীকার করতে পারে এবং তারা সাধারণত তা করে না। এটি 'অপরিপক্ক উত্তোলন' হিসেবে পরিচিত। এই ক্ষেত্রে সুদের হার তুলনামূলক কম হয়, সাধারণত সঞ্চয়ী হিসাবের সুদের হার প্রযোজ্য। উদাহরণস্বরূপ, ৫ বছরের জন্য ৮% হারে একটা স্থায়ী আমানত করা হল এবং ২ যদি বছর পরে সেটি উত্তোলন করা হয়, তখন ৩.৫০% (সঞ্চয়ী হিসাবের উপর প্রযোজ্য সুদের হার) হারে সুদ প্রযোজ্য হবে। অপরিপক্ক উত্তোলনের ক্ষেত্রে ব্যাংক চাইলে নির্দিষ্ট হারে জরিমানা নিতে পারে।
ব্যাংক প্রতিটি স্থায়ী আমানত বা এফডির জন্য আলাদা রসিদ ইস্যু করে কারণ প্রতিটি আমানতকে একটি পৃথক চুক্তি হিসাবে বিবেচনা করা হয়। স্থায়ী আমানতের রশিদ 'ফিক্সড ডিপোজিট রশিদ' বা 'এফডিআর' নামে পরিচিত, যা নবায়ন বা নগদায়নের সময় ব্যাংকে জমা বা সমর্পণ করতে হবে। অনেক ব্যাংক স্থায়ী আমানত স্বয়ংক্রিয়ভাবে নবায়নের সুবিধা দেয়। এক্ষেত্রে, গ্রাহকরা পরিপক্ক আমানত সুদসহ বা শুধু আসল পরবর্তী মেয়াদের জন্য নবায়ন করার নির্দেশনা দিয়ে থাকে। শুধু আসল নবায়নের ক্ষেত্রে ব্যাংকগুলি সুদের টাকা আমানতকারীর সঞ্চয়ী হিসাবে বা নগদে প্রদান করে এবং আসল টাকা পরবর্তী নির্দেশিত মেয়াদের জন্য নবায়ন করে দেয়।
কেন্দ্রীয় ব্যাংকের নীতিমালার সাথে কীভাবে স্থায়ী আমানতের সুদের হারের পার্থক্য হয়
বিশেষ সামষ্টিক অর্থনৈতিক (বিশেষত উচ্চ মুদ্রাস্ফীতির সময়কালে) পরিস্থিতিতে দেশের কেন্দ্রীয় ব্যাংক একটি কঠোর মুদ্রানীতি গ্রহণ করে, সেক্ষেত্রে ব্যাংকগুলিতে তাদের ঋণ ও আমানত উভয়ের সুদের হার বৃদ্ধি করে দেয়। ফলে, স্থায়ী আমানত একটি আকর্ষণীয় বিনিয়োগের ক্ষেত্র হয়ে ওঠে কারণ এক্ষেত্রে কোনও ঝুঁকি ছাড়াই প্রায় সম্পূর্ণ সুরক্ষার সাথে ভাল আয় পাওয়া যায়। মানুষ বেশি বেশি স্থায়ী আমানতে বিনিয়োগ করে, এতে জনসাধারনের হাত থেকে তরল অর্থ ব্যাংকের হাতে চলে আসে, ফলে মুদ্রাস্ফীতি কমতে থাকে।
মাতাল তরণী
মাতাল তরণী বাংলাদেশি লেখক হুমায়ুন আজাদ রচিত একটি সমালোচনা গ্রন্থ। ১৯৯২ সালে প্রথম বাংলাদেশের কাকলী প্রকাশনী, ঢাকা থেকে এটি প্রকাশিত হয়। পরবর্তীতে ফেব্রুয়ারি ২০০৯ সালে (ফাল্গুন, ১৩৯৮ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি পুনরায় গ্রন্থাকারে প্রকাশিত হয়।
হুমায়ুন আজাদ এই সমালোচনা গ্রন্থ উৎসর্গ করেছেন বাংলাদেশী লেখক, প্রাবন্ধিক ও শিক্ষক সিরাজুল ইসলাম চৌধুরীকে।
জলবায়ুর আকস্মিক পরিবর্তন
আকস্মিক জলবায়ু পরিবর্তন তখনই ঘটে যখন জলবায়ুর শক্তি ভারসাম্য পরিবর্তিত হয়ে স্বাভাবিকের তুলনায় খুবই দ্রুত জলবায়ুকে নিজের পূর্ববর্তী অবস্থা থেকে নতুন একটি অবস্থানে আসতে বাধ্য হয়। অতীতের ঘটনাগুলোর মধ্যে কার্বোনিফেরাস যুগের বৃষ্টিমুখর বনাঞ্চলের বিলুপ্তি, ইয়াঙ্গার ড্রায়াস, ডানসগার্ড-ওশগার ইভেন্টস, হেনরিচ ইভেন্টস এবং সম্ভবত প্যালিওসিন-ইওসিন থার্মাল ম্যাক্সিমামও এর অন্তর্ভুক্ত। এই শব্দটি বিশ্বব্যাপী উষ্ণায়নের প্রেক্ষাপটে হঠাৎ জলবায়ু পরিবর্তনকে বর্ণনা করতেও ব্যবহৃত হয় যা জলবায়ু প্রতিব্যবস্থার ফলাফল হিসেবে মানুষের জীবনকালের সাপেক্ষে পরিমাপ করা হয়।
আকস্মিক হিসাবে বর্ণনা করার জন্য সময়সীমার পরিমাণ নাটকীয়ভাবে ভিন্ন হতে পারে। ইয়াঙ্গার ড্রায়াসের শেষে গ্রিনল্যান্ডের জলবায়ুতে বরফের স্তর থেকে প্রাপ্ত তথ্যানুযায়ী রেকর্ড করা পরিবর্তনগুলি কয়েক বছরের সময়কালে হঠাৎ করে তাপমাত্রা পর্যন্ত বৃদ্ধি পেতে পারে। অন্যান্য আকস্মিক পরিবর্তনের মধ্যে রয়েছে ১১,২৭০ বছর আগে গ্রিনল্যান্ডে  বা অ্যান্টার্কটিকায় ২২,০০০ বছর আগে আকস্মিক +  উষ্ণায়ন। বিপরীতে, প্যালিয়োসিন-ইওসিন তাপীয় আধিক্য কয়েক দশক থেকে কয়েক হাজার বছরের মধ্যে যে কোনো সময়ে শুরু হয়েছিল। পৃথিবীর জলবায়ু মডেলগুলোর মতে, গ্রিনহাউস গ্যাস নিঃসরণের বর্তমান ধারাবাহিকতায় ২০৪৭ সালের দিকে পৃথিবীর কেন্দ্রের তাপমাত্রা এতো পরিমাণ বাড়বে যে, বিগত ১৫০ বছরের সাম্যাবস্থা বিঘ্নিত হবে এবং প্রায় ৩ বিলিয়ন লোকসহ পৃথিবীর অধিকাংশ স্থানের বৈচিত্র্যকে প্রভাবিত করবে।
সংজ্ঞা
জাতীয় গবেষণা কাউন্সিলের আকস্মিক জলবায়ু পরিবর্তন সম্পর্কিত কমিটি অনুসারে: আকস্মিক জলবায়ু পরিবর্তনের সম্ভাব্য দুটি সংজ্ঞা রয়েছে:
এই সংজ্ঞাগুলো পরিপূরক: প্প্রথমটি আকস্মিক জলবায়ু পরিবর্তন সম্পর্কে ধারণা দেয় এবং দ্বিতীয়টি একে ঘিরে নানারকম গবেষণার গুরুত্ব ব্যাখ্যা করে।
সাধারণ
জলবায়ু ব্যবস্থার সম্ভাব্য মুখ্য উপাদানের মধ্যে বৈশ্বিক উষ্ণায়নের আঞ্চলিক প্রভাবগুলো অন্তর্ভুক্ত, যার মধ্যে কয়েকটি আকস্মিকভাবে শুরু হয়েছিল এবং তাই আকস্মিক জলবায়ু পরিবর্তন হিসাবে বিবেচিত হতে পারে। বিজ্ঞানীরা বলেছেন, "আমাদের বর্তমান গবেষণা নৃবিজ্ঞানীয় জলবায়ু পরিবর্তনের বিভিন্ন অনুঘটকগুলো এই শতাব্দীর মধ্যে তাদের চরম মানে পৌঁছানোকে সমর্থন করে।
এটি অনুমিত যে টেলিযোগাযোগ, মহাসাগর এবং বায়ুমণ্ডলীয় প্রক্রিয়াসমূহ বিভিন্ন সময় পর্যায়ে আকস্মিক জলবায়ু পরিবর্তনের ক্ষেত্রে উভয় গোলার্ধকে সংযুক্ত করে।
আইপিসিসি জানিয়েছে যে বৈশ্বিক উষ্ণায়ন এমন কিছু প্রভাব ফেলতে পারে যা আকস্মিক এবং পরিবর্তনের অযোগ্য।
ইউএস ন্যাশনাল রিসার্চ কাউন্সিলের ২০১৩ সালের একটি প্রতিবেদনে জলবায়ু পরিবর্তনের আকস্মিক প্রভাবের দিকে মনোযোগ দেওয়ার আহ্বান জানিয়ে বলা হয়েছে যে, বাহ্যিক জলবায়ু ব্যবস্থায় ধীর এবং সাধারণ পরিবর্তনও বর্তমান অবকাঠামো এবং বাস্ততন্ত্রে বিরূপ প্রভাব ফেলবে যদি তা চরম মান অতিক্রম করে ফেলে। প্রতিবেদনে একটি প্রাথমিক সতর্কীকরণ ব্যবস্থার প্রয়োজনীয়তার উপর জোর দেওয়া হয়েছে যা সমাজকে হঠাৎ পরিবর্তন এবং ভবিষ্যতের বিরূপ প্রভাবগুলো সম্পর্কে আরো ধারণা পেতে সাহায্য করবে।
আকস্মিক জলবায়ু পরিবর্তনের বৈজ্ঞানিক জ্ঞান সাধারণত দুর্বল। জলবায়ু সম্পর্কিত কিছু প্রতিক্রিয়ার জন্য আকস্মিক পরিবর্তনের সম্ভাবনা কম হতে পারে। বৈশ্বিক উষ্ণায়নের মানের বৃদ্ধি এবং দীর্ঘমেয়াদী উষ্ণায়ন আকস্মিক জলবায়ু পরিবর্তনের সম্ভাবনা বাড়িয়ে তুলতে পারে।
জলবায়ু মডেল
জলবায়ু মডেলগুলো বর্তমানের বা অতীতের আকস্মিক জলবায়ু পরিবর্তনের সম্পর্কে আভাস দিতে পারছে না। আর্কটিকের থার্মোকর্স্ট হ্রদ গঠনের কারণে সম্ভাব্য আকস্মিক প্রতিক্রিয়া, অতিরিক্ত গ্রিনহাউস গ্যাস মিথেন নিঃসরণ করে পারমাফ্রস্ট মাটি গলানোর প্রতিক্রিয়া হিসাবে বর্তমানে জলবায়ু মডেলগুলো অনেকাংশে ব্যর্থ।
সম্ভাব্য পূর্ববর্তী অবস্থা
আকস্মিক জলবায়ু পরিবর্তনের কারণ হলো হঠাৎ আবর্তনের পরিবর্তন যা বন্যা কর্তৃক নদীর নতুন শাখা তৈরির সমতুল্য। সর্বশেষ জ্ঞাত উদাহরণ হ'ল শেষ বরফ যুগে উত্তর আটলান্টিক মহাসাগরের মেরিডিয়োনাল ওভারটর্নিং সঞ্চালনের কয়েক ডজন পরিবর্তন যা বিশ্বব্যাপী জলবায়ুকে প্রভাবিত করে।
প্রভাব
ডান|থাম্ব|320x320পিক্সেল| থার্মোহ্যালাইন সঞ্চালনের পথের সংক্ষিপ্তসার। নীল পথগুলি গভীর-জল স্রোতকে উপস্থাপন করে এবং লাল পথগুলি পৃষ্ঠ স্রোতকে উপস্থাপন করে। ডান|থাম্ব|320x320পিক্সেল| পার্মিয়ান – ট্রায়াসিক বিলুপ্তির ঘটনা। এখানে "পি-টিআর" লেবেলযুক্ত মেরিন [[গণ (জীববিদ্যা)|জেনারার জন্য এই চক্রান্তের মধ্যে সবচেয়ে উল্লেখযোগ্য বিলুপ্তির ঘটনা।]] আকস্মিক জলবায়ু পরিবর্তন দ্বারা সংঘটিত বিস্তৃত এবং মারাত্মক প্রভাবের কিছু ফলাফল হলো:
জলবায়ু প্রতিক্রিয়া প্রভাব
থাম্ব|320x320পিক্সেল| অন্ধকার সমুদ্রপৃষ্ঠ আগত সৌর বিকিরণের মাত্র ৬ শতাংশ প্রতিফলিত করে; সমুদ্রের বরফ ৫০ থেকে ৭০ শতাংশ প্রতিবিম্বিত করে। আকস্মিক জলবায়ু পরিবর্তনের একটি প্রভাব হলো প্রতিক্রিয়া প্রক্রিয়া, যাতে উষ্ণায়নের ঘটনাক জলবায়ুকে এমনভাবে পরিবর্তন করে যাতে উষ্ণায়ন আরো বৃদ্ধি পায়। একই ঘটনা শীতলীকরণের ক্ষেত্রেও প্রযোজ্য। এই জাতীয় প্রতিক্রিয়া প্রক্রিয়ার উদাহরণ হলো:
আগ্নেয়গিরি
হিমবাহের পিছিয়ে যাওয়া (গলন) এবং বর্ধিত স্থানীয় লবণাক্ততার প্রতিক্রিয়ায় আইসোস্ট্যাটিক রিবাউন্ডকে আকস্মিক বোলিং-অ্যালার্ড ওয়ার্মিংয়ের সূত্রপাতকে আগ্নেয়গিরির ক্রমবর্ধমান কারণ হিসাবে চিহ্নিত করা হয়েছে। এগুলি তীব্র আগ্নেয়গিরির ক্রিয়াকলাপের সাথে জড়িত, জলবায়ু এবং আগ্নেয়গিরির মধ্যে একটি মিথস্ক্রিয়াকে ইঙ্গিত করে: হিমবাহগুলির সংক্ষিপ্ত গলন, সম্ভবত হিমবাহের তলদেশের কণার পতন থেকে আলবেডো পরিবর্তনের মাধ্যমে হয়ে থাকে।
অতীতের ঘটনা
ডান|থাম্ব|250x250পিক্সেল| আকস্মিক জলবায়ু পরিবর্তনের ইয়াঙ্গার ড্রায়াস সময়ের নাম দেওয়া হয়েছে আলপাইন ফুল, ড্রায়াসের নামে। আকস্মিক জলবায়ু পরিবর্তনের বেশ কিছু সময়কালকে সঠিক সময়কাল নির্ণয় করা সম্ভব হয়নি এমন রেকর্ডে চিহ্নিত করা হয়েছে। উল্লেখযোগ্য উদাহরণগুলোর মধ্যে রয়েছে:
২০১৭ সালের একটি গবেষণা অনুযায়ী বর্তমানের আন্টার্কটিক ওজোন গহবর (বায়ুমণ্ডলীয় আবর্তন এবং জলবায়ুগত পরিবর্তন) এ ১৭,৭০০ বছর আগে একই ধরনের পরিবর্তন দেখা গিয়েছিল 17,700 বছর আগে, যখন বায়ুমণ্ডলের ওজোন স্তর আকস্মিকভাবে হ্রাস পায় যা বরফ গলনে প্রভাব রাখে। ঘটনাটি কাকতালীয়ভাবে পশ্চিম অ্যান্টার্কটিকার মাউন্ট তাকাহে ১৯২ বছরের পর্যায়ে আগ্নেয়গিরির বিস্ফোরণের মাধ্যমে ঘটেছিল।
ঋতুপর্ণ
ঋতুপর্ণ অযােধ্যার রাজা । মহাভারতে ঋতুপর্ণকে ভঙ্গাসুরের পুত্র বা 'ভাঙ্গাসুরি' বলে উল্লেখ করা হয়েছে । তবে হরিদাস সিদ্ধান্তবাগীশ ভট্টাচার্য অনুদিত মহাভারত-এ ‘ ভাগস্বরি ’ এই পাঠ ধৃত হয়েছে । অর্থাৎ ইনি ভগস্বরের পুত্র । ভগস্বর বা ভঙ্গাসুরের পুত্র ঋতুপর্ণ কোন রাজবংশসম্ভূত ছিলেন এ বিষয়ে মহাভারতের পাঠ থেকে সংশয় হওয়াটাই স্বাভাবিক । বৈদিক সাহিত্যে আমরা জনৈক রাজা ভঙ্গাশ্বিনের নাম উল্লেখ পাওয়া যায়, যিনি অযােধ্যার  রাজা ছিলেন । তাঁর পুত্রের নামও ঋতুপর্ণ । আপস্তম্ব শ্ৰৌতসূত্রে ঋতুপর্ণ এবং কয়ােবিধিকে ভাঙ্গাশ্বিন বলে উল্লেখ করা হয়েছে । বৌধায়ন শ্ৰৌতসূত্রেও ঋতুপর্ণ যে রাজা ভঙ্গাশ্বিনের পুত্র ছিলেন এ বিষয়ে স্পষ্ট উল্লেখ আছে । তবে মহাভারতে কর্কেটক নাগ নলকে ঋতুপর্ণ রাজার আশ্রয়ে যেতে পরামর্শ দেবার সময় ঋতুপর্ণরাজাকে ইক্ষ্বাকুবংশসম্ভূত বলে উল্লেখ করেছেন । শ্রীমদভাগবত, বিষ্ণু, মৎস্য, বায়ু ব্রহ্মাণ্ড প্রভৃতি পুরাণে একথা স্বীকার করা হয়েছে । সেখানে ইক্ষ্বাকুবংশীয় রাজা ঋতুপর্ণকে অম্বরীষের পৌত্র অযুতায়ু বা অযুতজিৎ - এর পুত্র বলা হয়েছে । ইনি ইক্ষ্বাকুবংশীয় রাজা কল্মষপাদের পিতা, মতান্তরে পিতামহ । শিবপুরাণ ও ব্রহ্মপুরাণে তাঁর পুত্র অনুপর্ণ বা আৰ্ত্তপর্ণকে কল্মষপাদের পিতা বলা হয়েছে । ইক্ষ্ববংশীয় ঋতুপর্ণ যে নিষধরাজ নলের সখা ছিলেন এ বিষয়ে পুরাণে স্পষ্ট উল্লেখ আছে । ভাঙ্গাশ্বিন ঋতুপর্ণ এবং ইক্ষাকুবংশীয় ঋতুপর্ণ দুজনেই যেহেতু অযােধ্যার রাজা ছিলেন , সেহেতু মনে হয় মহাভারতের পাঠে এই দুই ঋতুপর্ণ রাজা এক হয়ে গেছেন ।
ঋতুপর্ণ পাশাখেলায় অত্যন্ত পারদর্শী ছিলেন। মহাভারতের বনপর্বে নল-দময়ন্তীর বৃত্তান্তে ঋতুপর্ণের কথা বলা হয়েছে।
সুদেব ঋতুপর্ণকে জানায় যে, দময়ন্তীর স্বয়ম্বর সভা অনুষ্ঠিত হবে একদিন পরেই। ঋতুপর্ণ স্বয়ম্বরে অংশগ্রহণ করতে ইচ্ছুক হলেন। প্রধান সারথি নল(বাহুক)-কে নিয়ে তখনই রওনা দিলেন। পথের মধ্যে একটি ঘটনায় ঋতুপর্ণের গণনার পারদর্শিতার বিষয় প্রকাশ পায়। এরপরই নলরূপী বাহুক নিজের অশ্বচালনার ক্ষমতার বিনিময়ে রাজার থেকে পাশাখেলার শিক্ষা এবং গণনা ক্ষমতা লাভ করেন। এরপর নল কলির প্রভাব থেকে মুক্ত হলো।
বিদর্ভে পৌঁছে ঋতুপর্ণ দেখলেন, সেখানে স্বয়ম্বরের কোনো আয়োজন-ই হয়নি। এতে ঋতুপর্ণ অপ্রস্তুত হলেন, এবং বিদর্ভরাজের সঙ্গে সৌজন্য সাক্ষাতের অযুহাত দিয়ে মুখরক্ষা করলেন। অতঃপর নল ও দময়ন্তীর মিলন হলো। এবং নল ও ঋতুপর্ণ সারাজীবন পরস্পরের বন্ধু হয়ে রইলেন।
একথা স্বীকার করতেই হবে যে, নল-দময়ন্তীর মিলনে রাজা ঋতুপর্ণের ভূমিকা সত্যি-ই অনস্বীকার্য।
অ্যামাজন (কোম্পানি)
আমাজন.কম, ইন্‌ক. ( বা ) একটি মার্কিন ইলেক্ট্রনিক বাণিজ্য কোম্পানি যার সদরদপ্তর মার্কিন যুক্তরাষ্ট্রের ওয়াশিংটন অঙ্গরাজ্যের সিয়াটলে অবস্থিত। এটি মার্কিন যুক্তরাষ্ট্রের বৃহত্তম ইন্টারনেট ভিত্তিক খুচরা বিক্রেতা। আমাজন.কম একটি অনলাইন বইয়ের দোকান হিসাবে কার্যক্রম শুরু করে, কিন্তু শীঘ্রই বৈচিত্রপূর্ণ ডিভিডি, ভিএইচএস, সিডি, ভিডিও এবং এমপিত্রি ডিউনলোড/স্ট্রিমিং, সফটওয়্যার, ভিডিও গেম, ইলেকট্রনিক্স, পোশাক, আসবাবপত্র, খাবার, খেলনা, এবং গহণা বিক্রয় করে থাকে। মার্কিন যুক্তরাষ্ট্রে, যুক্তরাজ্য এবং আয়ারল্যান্ড, ফ্রান্স, কানাডা, জার্মানি, ইতালি, স্পেন, নেদারল্যান্ডস, অস্ট্রেলিয়া, ব্রাজিল, জাপান, চীন, ভারত ও মেক্সিকোতে আমাজন পৃথক খুচরা ওয়েবসাইট রয়েছে। ২০১৬ সালে, জার্মান আমাজান ওয়েবসাইটের ওলন্দাজ, পোলিশ এবং তুর্কি ভাষা সংস্করণগুলিও চালু করা হয়েছিল।  আমাজন এছাড়াও কিছু অন্যান্য দেশে তার পণ্যের আন্তর্জাতিক শিপিং অফার করে।
ইতিহাস
জাফ বেজোস তার "অনুপযুক্ত ক্ষুদ্রতা কাঠামো" কে যা বলেছিলেন তার ফলে কোম্পানির প্রতিষ্ঠিত হয়েছিল, যা সেই সময়ের মধ্যে ইন্টারনেট ব্যবসার বুমের মধ্যে খুব দ্রুত অংশ নেওয়ার জন্য কোন অনুশোচনা না করে তার প্রচেষ্টাকে বর্ণনা করে। 1994 সালে, বেজোস একটি ওয়াল স্ট্রিট ফার্মের ডি। ই। শ ও অ্যান্ড কোং এর ভাইস-প্রেসিডেন্ট হিসেবে চাকরি ছেড়ে দিয়ে ওয়াশিংটনে সিয়াটলে চলে যান। তিনি একটি ব্যবসা পরিকল্পনা এ কাজ করতে শুরু করেন যা অবশেষে Amazon.com হয়ে যায়।
আক্রমণকারী ডুবোজাহাজ
একটি আক্রমণকারী ডুবোজাহাজ বা শিকারী-হত্যাকারী ডুবোজাহাজ একটি ডুবোজাহাজ বিশেষভাবে পরিকল্পিতভাবে তৈরি ডুবোজাহাজ, পৃষ্ঠ যোদ্ধাদের এবং বাণিজ্যিক জাহাজ আক্রমণের উদ্দেশ্যে পরিকল্পিত। সোভিয়েত ও রাশিয়ার নৌবাহিনীতে তাদের "বহু-উদ্দেশ্যপূর্ণ সাবমেরিন" বলা হতো।  তারা বন্ধুত্বপূর্ণ পৃষ্ঠ যুদ্ধক্ষেত্র এবং ক্ষেপণাস্ত্র সাবমেরিন রক্ষা করার জন্য ব্যবহার করা হয়।   কিছু আক্রমণ সাবস্ক্রাইব ক্রুজ ক্ষেপণাস্ত্র দ্বারা সজ্জিত হয় যা উল্লম্ব লঞ্চ টিউবগুলিতে মাউন্ট করা হয়, যাতে ভূমি লক্ষ্যমাত্রা অন্তর্ভুক্ত করার জন্য তাদের সম্ভাব্য অভিযানের সুযোগ বৃদ্ধি পায়।
আক্রমণ ডুবোজাহাজগুলোও পারমাণবিক শক্তিচালিত বা ডিজেল-ইলেক্ট্রিক ("প্রচলিত") চালিত হতে পারে। মার্কিন যুক্তরাষ্ট্র নৌবাহিনী নামকরণ পদ্ধতিতে, এবং সমতুল্য ন্যাটো ব্যবস্থা (STANAG 1166), পারমাণবিক শক্তিচালিত আক্রমণের ডুবোজাহাজ এসএসএন (SSN) হিসাবে পরিচিত এবং তাদের ডিজেল-ইলেকট্রিক পূর্বসূরি এসএসকেএস (SSKs) ছিল। মার্কিন নৌবাহিনীতে, এসএসএন গুলি আনফ্রফিক্যালি "দ্রুত আক্রমণ" নামে পরিচিত।